Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: Az országgyűlési képviselők jogállásáról szóló 1990. évi LV. törvény 8. § (1) bekezdésének előírásai szerint az
Paragraph Index: 1717

Az országgyűlési képviselők jogállásáról szóló 1990. évi LV. törvény 8. § (1) bekezdésének előírásai szerint az állami szervek kötelesek a parlamenti képviselők munkájához szükséges felvilágosításokat megadni. A Tartalékgazdálkodási Közhasznú Társaság a száz százalékos állami tulajdoni részesedés ellenére nem tekinthető állami szervnek. Ezért ez a kötelezettség — álláspontom szerint — rá nem vonatkozik. A Tartalékgazdálkodási Közhasznú Társasággal kapcsolatos vagyonkezelési jogok a 2219/1998. (X. 6.) Korm. határozat alapján a Földművelésügyi és Vidékfejlesztési Minisztérium kezében vannak, mely e jogokat a Kincstári Vagyoni Igazgatóságon (KVI) keresztül gyakorolja. Mind a minisztérium, mind pedig a KVI állami szerv. Ez azt jelenti, hogy a hivatkozott törvény alapján ők kötelesek a kezelésükben lévő, a Kht. működtetésével kapcsolatos gazdálkodási adatokból a kért felvilágosítást megadni, mégpedig nemcsak az országgyűlési képviselőknek, hanem a személyes adatok

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes